10 בדצמבר 2018

# **קול קורא להגשת מחקרים למכון פאלק לשנת 2019**

מכון פאלק מזמין את ציבור החוקרים באוניברסיטה העברית, בעלי תואר דוקטור ומעלה, להגיש מחקרים העוסקים בנושאי כלכלה וחברה, אשר יתקבלו לפרסום בשנת 2019 באחד מכתבי העת המופיעים ברשימה המצורפת.

פרסום באחד מחמשת כתבי העת המובילים בכלכלה, יזכה את החוקרים בפרס הצטיינות בגובה 30,000 ש"ח. פרסום באחד מכתבי העת B המופיעים ברשימה המצורפת, יזכה בפרס הצטיינות על סך 7,500 ₪.

אין להגיש מאמרים המבוססים על הצעות מחקר שקיבלו תמיכה מהמכון בעבר.

חוקרים מהאוניברסיטה העברית יכולים להגיש עבודות משותפות עם חוקרים ממוסדות אחרים. אם עבודה כזו תזכה בפרס, הוא יתחלק בין החוקרים מהאוניברסיטה העברית.

אין מניעה ששמו של החוקר יופיע כמחבר שותף בעבודות המוגשות על ידי חוקרים אחרים.

ניתן לקבל פרס על עבודה אחת בשנה קלנדרית. במידה וחוקר יקבל פרס על עבודה שהתפרסמה בכתב עת B, ובמהלך אותה שנה יתקבל מאמר שלו לפרסום בכתב עת A, ישולם לו ההפרש (22,500 ₪).

אין צורך להגיש את העבודה מראש. החוקר/ים יהיו זכאים לקבל את הפרס כאשר ישלחו למכון את הודעת כתב העת על קבלת העבודה לפרסום ואת גירסת נייר העבודה שהוגשה לכתב העת. גירסה זו תפורסם באתר המכון במסגרת עבודות שזכו בפרס הצטיינות.

**הערה: כל האמור בלשון זכר, מתייחס גם ללשון נקבה.**